**Felvételi tájékoztató**

**a Hallássérültek Óvodája, Általános Iskolája, Szakiskolája, EGYMI és Kollégiuma**

OM azonosító: 038416

Telephelykód: 001

Szeretettel várjuk a hallássérült gyermekeket óvodai és iskolai tagozatainkra, akik egy családcentrikus, gyermekközpontú, az egyéni képességekre és tehetségekre alapozó tanulás – tanítás folyamat mellett lehetőséget kapnak személyiségük kibontakoztatására, a halló társadalomba való beilleszkedés és a verbális kommunikáció elsajátítására, anyanyelvük megőrzése és fejlesztése mellett.

A 2017/2018-as tanévtől várjuk az autizmus spektrumzavarral élő gyermekeket óvodai és iskolai tagozatunkra.

[Letölthető felhívás a tankötelesség váló gyerekek beiratásáról!](https://siketekbp.co.hu/wp-content/uploads/2020/04/FELHIVAS_A3_2020-2021.pdf)

[Letölthető tájékoztató levél szülőknek körzettel nem rendelkező általános iskola!](https://siketekbp.co.hu/wp-content/uploads/2020/04/f822bd16a6.pdf)

**A járványügyi helyzet miatt a jelentkezéshez és beiratkozáshoz az alábbi lehetőségeket biztosítjuk.**

**1. EKrétán keresztül jelentkezés az alábbiak szerint**

<https://eugyintezes.e-kreta.hu/kezdolap>

1. A Beiratkozás résznél a szükséges menüpontot kell kiválasztani (általános iskola, középiskola)
2. Ideiglenes regisztráció létrehozásához kérjük, kattintson ide… lehetőségre kattintva adjanak meg egy nevet, felhasználónevet, emailt és jelszót, amivel beléphetnek a rendszerbe.
3. Kérjük töltsenek ki minden lehetőséget, és csatolják a szükséges dokumentumokat a beiratkozáshoz.

<https://tudasbazis.ekreta.hu/pages/viewpage.action?pageId=17761106>

**2. online**

A csatolmányban található pdf, illetve word dokumentum letöltésével, kitöltésével és megküldésével a titkar@siketekbp.co.hu email címre.

[Általános felvételi tá](https://siketekbp.co.hu/wp-content/uploads/2020/04/aa76fd331b.pdf)[jékoztató (pdf)](https://siketekbp.co.hu/wp-content/uploads/2020/11/Altalanos-felveteli-tajekoztato2021-1.pdf)

[Beiratkozási adatlap (pdf)](https://siketekbp.co.hu/wp-content/uploads/2021/04/Beiratkozasi-adatlap-2021-22.pdf)

[Beiratkozási adatlap (docx)](https://siketekbp.co.hu/wp-content/uploads/2021/04/Beiratkozasi-adatlap-2021-22.docx)

**3. digitális akadályoztatás esetén személyesen, előre egyeztetett időpontban az intézményben**

**Az óvodai tagozatra való jelentkezéshez és beiratkozáshoz az alábbiak szükségesek:**

* az érintett Szakértői Bizottság(ok) véleménye
* a gyermek születési anyakönyvi kivonata
* a szülő/törvényes képviselő személyi igazolványát és lakcímkártyája
* a gyermek lakcímkártyája
* a gyermek TAJ kártyája
* a gyermek egészségügyi könyve, melynek része az oltási könyv

Az EMMI 7/2020. (III.25.) határozata alapján
A körzettel nem rendelkező óvoda az oda jelentkezők részére a beiratkozást 2022. április 4 – április 22. között tartja.

**Az általános iskolába való jelentkezés és beiratkozás menete:**

Iskolánk előkészítő első osztályába történő beiratkozás feltétele – a 20/2012. (VIII. 31.) EMMI rendelet értelmében-, hogy a gyermek az adott naptári évben, legkorábban a hatodik életévét, legkésőbb a nyolcadik életévét augusztus 31. napjáig betöltse.

 Az EMMI 7/2020. (III.25.) határozata alapján
A körzettel nem rendelkező iskola az oda jelentkezők részére a beiratkozást 2022. április 11 –április 22. között tartja.

**A beiratkozáskor be kell mutatni:**

* a gyermek születési anyakönyvi kivonatát
* a szülő/törvényes képviselő személyi igazolványát és lakcímkártyáját
* a gyermek lakcímkártyáját
* a gyermek TAJ kártyáját
* az iskolába lépéshez szükséges fejlettség elérését tanúsító óvodai igazolást
* a gyermek egészségügyi könyvét, melynek része az oltási könyv
* az érintett Szakértői Bizottság(ok) véleményét.

**Magasabb évfolyamba történő felvételnél be kell mutatni:**

* a tanuló születési anyakönyvi kivonatát
* a szülő/törvényes képviselő személyi igazolványát és lakcímkártyáját
* a gyermek lakcímkártyáját
* a gyermek TAJ kártyáját
* az elvégzett évfolyamokat tanúsító bizonyítványt
* az előző iskola által kiadott átjelentkezési lapot
* egészségügyi könyvet
* az érintett Szakértői Bizottság(ok) véleményét.

**Az iskolába történő átvételre az év során bármikor van lehetőség, amennyiben:**

* az adott osztályfokon van férőhely
* a szülő/törvényes képviselő, valamint a személyesen megjelenő diák képes azonosulni az alapvető emberi alkotmányos jogokkal és kötelességekkel, valamint iskolánk pedagógiai programjában megfogalmazott nevelési és oktatási elvekkel és célokkal
* vállalja az iskola házirendjének betartását
* rendelkezik az érintett Szakértői Bizottság(ok) javaslatával.

**Nem magyar állampolgár esetén:**

* a szabad mozgás és tartózkodás jogával rendelkező nem magyar állampolgár esetén regisztrációs lap (határozatlan ideig érvényes), vagy tartózkodási kártya (max. 5 éves érvényességi idővel, vagy állandó tartózkodási kártya (10 évig érvényességi idővel).
* a tanuló születési anyakönyvi kivonata
* a szülő/törvényes képviselő személyi igazolványa
* amennyiben magasabb évfolyamba, szakiskolába jelentkezik, az elvégzett évfolyamokat tanúsító bizonyítvány
* oltási könyv

**Szükséges nyilatkozatok**

– kitöltött, aláírt szülői felügyeleti nyilatkozat
– kitöltött, aláírt etika, hit- és erkölcstan nyilatkozat,
– kitöltött, aláírt Nyilatkozat a Szervezeti és Működési Szabályzat, valamint a Házirend elfogadásáról
Az űrlapok az iskola honlapjáról letölthetők itt és a dokumentumok közül.

**Szükséges nyilatkozatok**

* kitöltött, aláírt szülői felügyeleti nyilatkozat
* kitöltött, aláírt etika, hit- és erkölcstan nyilatkozat,
* kitöltött, aláírt Nyilatkozat a Szervezeti és Működési Szabályzat, valamint a Házirend elfogadásáról

Az űrlapok az iskola honlapjáról letölthetők.

**Szakiskolánkba való jelentkezés és felvétel menete:**

Intézményünkben lassan húsz éve segítjük a hallássérült fiatalok szakmatanulását gyógypedagógusaink és szakoktatóink segítségével. Olyan piacképes szakmákat kínálunk, melyek alkalmazkodnak egyrészt a hallássérültek kiváló kézügyességéhez, kreativitásához, vizualitásához, másrészt a munka világában lehetőséget adnak a tényleg elhelyezkedésre, az önálló életvitel kialakításához. Kezdetben Számítógép – szerelő, karbantartó és Bőrtárgy készítő képzést működtettünk, majd 2014-től csatlakozott a Számítógépes műszaki rajzoló képzés is. A 2019/2020-as tanévtől fogadjuk 9.E évfolyamunkra az enyhén értelmi fogyatékos hallássérült tanulókat is, akik az előkészítő év után választhatnak képzéseink közül.

Ingyenes képzéseinkre várjuk a 16 és 25 év közötti fiatalokat első, másod vagy harmadszakma tanulásra.

2020-as tanévtől új rendszer lép életbe, az OKJ szakmajegyzéke megszűnt. Jelenleg az alábbiak engedélyezettek, a jövőben új szakmákat tervezünk indítani, ezek engedélyeztetése folyamatban van.

**Szakmáink:**

1. ***9/E*** *+* ***Bőrtárgy készítő*** *(1 év előkészítő évfolyam, majd 2 év szakma)* azonosító száma: *0001*
2. ***Bőrtárgy készítő:*** azonosító száma: 0002

8. osztályos tanulók számára a felvételi eljárásról

A felvételi eljárás menete követi az országos általános felvételi eljárást, azzal a kivétellel, hogy szakiskolánkba nincs központi felvételi vizsga és szóbeli vizsgát sem tartunk. A jelentkezési lapot a diákok az általános iskolán keresztül adják be iskolánkba **2022. február 18-ig**.

A felvételről a jelentkező diákokat írásban értesítjük **2022. április 29-ig.** A felvételhez minden esetben szükséges az FPSZ Hallásvizsgáló, Gyógypedagógiai Tanácsadó, Korai Fejlesztő, Oktató és Gondozó Tagintézményének szakértői véleménye.

Szakiskolánkba való belépés általános feltételei – az általános iskola elvégzése után 25 éves korig:

A hallássérült tanulók az általános iskola 8. osztályában vagy utána jelentkezhetnek szakiskolánkba. A tanulókat az FPSZ Hallásvizsgáló, Gyógypedagógiai Tanácsadó, Korai Fejlesztő, Oktató és Gondozó Tagintézményének szakértői véleménye alapján vehetjük fel. A tanuló felvételéről az intézmény igazgatója dönt. Egészségügyi alkalmassági vizsgálatot nem igényelnek szakképzéseink.

A tanulói jogviszony a beiratkozáskor jön létre, melynek időpontja:

**2022. június 20 – 24.**

Ekkor a tanulónak be kell mutatnia a személyi igazolványát, az elvégzett iskolai évfolyamokat tanúsító bizonyítványokat, és a szakértői véleményt.

A kilencedikes tanulók felvétele legkésőbb az adott év november 30-ig lehetséges, a felhalmozódó tananyag pótlásának biztosítása miatt. A pótlásról szakoktatói irányítás mellett gondoskodunk. Rendkívüli esetben az intézmény igazgatója dönthet későbbi időpontról is.

A 2019/2020-as tanévtől lehetőség van az enyhén értelmi fogyatékos, hallássérült tanulók számára is, hogy felvételt nyerjenek szakiskolánkba.

Számukra 9.E előkészítő évfolyamot szervezünk, ahol a közismereti tantárgyak az esetleges hiányok pótlását, a szakmatanuláshoz szükséges kompetenciák kialakítását, megszilárdítását célozzák. A közismereti tantárgyak mellett szakmai alapozó tantárgyak segítségével ismerkedhetnek a fiatalok az intézményünkben tanulható szakmák alapjaival, kipróbálhatják magukat a különböző területeken, elsajátíthatják a képzésekhez szükséges belépési kompetenciákat. A 9.E évfolyam végén közös tanuló – pedagógus – szülő megbeszélés során dönthető el, hogy a diák melyik szakmát sajátítja el.

A szakiskolai belépés általános feltételei a 9.E. évfolyamra is érvényesek.

 **Dr. Gálné Csabai Klára**

 **Intézményvezető**